এছাড়াও মার্কিন যুক্তরাষ্ট্রের সঙ্গে একটা সময়ে ভারতের সম্পর্ক তলানিতে পৌঁছতে শুরু করে। পরিস্থিতির হাল ধরেন অটলবিহারী। শুরু হয় দু’দেশের মধ্যে দ্বিপাক্ষিক বাণিজ্য। ২০০০ সালে ভারতে সফরে আসেন তৎকালীন মার্কিন প্রেসিডেন্ট বিল ক্লিন্টন। এর আগে , ১৯৭৮ সালে মার্কিন প্রেসিডেন্ট জিমি কার্টার শেষবার এসেছিলেন ভারত সফরে। এদিকে, ক্লিন্টনের ভারত সফরের পর থেকে দুদেশের সম্পর্ক নতুন দিগন্ত পায়।